RUPEES
మిరేజ్‌ సిరమిక్స్‌లో హల్క్‌హోల్డింగ్స్‌ పెట్టుబడి
ముంబయి, జూలై 25: సౌదీ అరేబియాకు చెందిన మల్క్‌ హోల్డింగ్స్‌ తాజాగా మిరేజ్‌ సిరమిక్స్‌ కంపెనీల్లో రూ.100కోట్లు పెట్టుబడులు పెడుతు న్నట్లు ప్రకటించింది. 50శాతం వాటాను ముంబై కేంద్రంగా పనిచేస్తున్న మిరేజ్‌ సిరమిక్స్‌లో కొను గోలుచేస్తోంది. భారతీయ సిరమిక్‌టైల్‌ పరిశ్రమ ప్రస్తుతం సాలీనా 25వేల కోట్ల రూపాయలకు పెరుగుతున్నదని, మరింతగా వృద్ధి చెందే అవ కాశం ఉందని మిరేజ్‌ సిరమిక్స్‌ ఛైర్మన్‌ శ్రీకాంత్‌ ఖదలిక్కర్‌ వెల్లడించారు. ఇప్పటివరకూ తమకు 450 మంది డీలర్లు ఉన్నారని దేశంలోని అన్ని ప్రాంతాలకు మిరేజ్‌ విస్తరించిందన్నారు. ఇటీవలే రెండు విభిన్న డిజైన్లను విడుదల చేసామన్నారు.
ఎలైట్‌, అందుబాటుధరల్లో మరో డిజైన్‌ను విడు దల చేసామన్నారు. ఎనిమిదేళ్ల క్రితం స్థాపించిన మిరేజ్‌ సిరమిక్స్‌ భారత్‌ సిరమిక్‌ పరిశ్రమలో ఎంతో వృద్ధిని సాధించడంతో విస్తరణకుగాను కంపెనీ తన వాటాలను సౌదీ అరేబియా సంస్థకు జారీచేస్తోంది. 50శాతం వాటాను సౌదీకి చెందిన మల్క్‌ హోల్డింగ్స్‌ రూ.100 కోట్లకు కొనుగోలు చేస్తున్నది. మల్క్‌ సంస్థ ఛైర్మన్‌ షాజి యుఐ మల్క్‌ మాట్లాడుతూ సిరమిక్స్‌మార్కెట్‌లో అంత ర్జాతీయంగా భారత్‌ ఉత్పత్తిలో మూడోస్థానంలో నిలిచిందని, మరింతగా వృద్ధిని సాధిస్తుందన్న అంచనాలున్నాయన్నారు. అందుకోసమే మిరేజ్‌ భాగస్వామి అవుతున్నట్లు వెల్లడించారు. భారత్‌ తమకు ఎంతో గిట్టుబాటైన మార్కెట్‌ అని దేశం లో రానున్న వచ్చేఐదేళ్లలో రూ.1000కోట్ల పెట్టు బడులు పెట్టాలన్న లక్ష్యంతో ప్రణాళికలు ఉన్న ట్లు తెలిపారు. మొత్తం 18 కంపెనీలు 11 దేశాల్లో మల్క్‌ హోల్డింగ్స్‌కు వ్యాపారాలున్నాయి.